Lúcio Ignácio Baumgaertner

Lúcio Ignácio Baumgaertner (Farroupilha, 1931ko irailaren 2a – Cascavel, 2023ko apirilaren 1a) brasildar elizgizon katolikoa izan zen. 1983tik 1995era Toledoko apezpikua izan zen eta 1995etik 2007ra Cascavelgo artzapezpikua.

 Bizitza 
José Baumgaertner eta Ottilia Flach Baumgaertner alemaniar-brasildarren semea, Lúcio Ignácio Baumgaertner Farroupilhan jaio zen 1931ko irailaren 2an. Eliza ikasketak Caxias do Sulgo apaizgaitegi txikian hasi zituen. Filosofia São Leopoldoko Sortzez Garbiaren apaizgaitegi zentralean ikasi zuen, eta Teologia Viamãoko apaizgaitegi zentralean. Pedagogia, Hezkuntza Orientazioa eta Zuzenbide Zientzietan ere lizentziatu zen. 1957ko abenduaren 1ean apaiztu zen Bento Gonçalvesen, Caxiasko elizbarrutian inkardinatuta geratuz.

1983ko uztailaren 2an, Joan Paulo II.a aita santuak Toledoko apezpiku izendatu zuen. 1983ko urriaren 12an apezpiku-ordenazioa jaso zuen Farroupilhan, eta azaroaren 20an kargua hartu zuen. 1995eko abenduaren 27an Cascavelgo artzapezpiku metropolitar izendatu zuten.

2007ko urriaren 31n erretiroa hartu zuen adinagatik, eta Benedikto XVI.a aita santuak Mauro Aparecido dos Santos izendatu zuen bere kargurako.

Cascavelen hil zen 2023ko apirilaren 1ean, 91 urte zituela,  biriketako infekzio baten ondorioz.

 Ondorengotza apostolikoa 

 Erreferentziak 

 Kanpo estekak 

Kategoria:Hegoaldeko Rio Grande estatuko jendea
Kategoria:Brasilgo artzapezpikuak
Kategoria:Brasilgo katolikoak
Kategoria:Joan Paulo II.ak izendatutako apezpikuak